**Jonathan Stockhammer** (født 21. desember 1969 i Hollywood, California) er en amerikansk-tysk dirigent.

Karriere
--------

Stockhammer studerte sinologi og statsvitenskap før han begynte å studere musikk. Han studerte komposisjon ved University of California og dirigering ved University of Southern California i Los Angeles. Han var praktikant ved Accademia Chigiana i 1995/96 og ved Tanglewood Music Center i 1999.

Etter studiene flyttet Stockhammer i 1998 til Tyskland. Her har han dirigert orkestre som SWR Radio-Sinfonieorchester Stuttgart, WDR Sinfonieorchester Köln, NDR Sinfonieorchester Hamburg og Deutsche Kammerphilharmonie. I utlandet har han samarbeidet med blant andre Los Angeles Philharmonic, Orchestre Philharmonique de Radio France, Sydney Symphony Orchestra og Czech Philharmonic Orchestra.

Opera utgjør en stor del av Stockhammers virke. Han har regelmessig arbeidet ved Opéra de Lyon siden 1998. I 2013 dirigerte han urfremførelsen av Thomas Adès opera *Powder Her Face* ved New York City Opera. Han gjør også mye ny musikk, og har samarbeidet spesielt tett med Ensemble Modern og MusikFabrik. Siden 2013 er han «Conductor in Residence» hos Collegium Novum Zürich. Spesiell interesse har han vist for ny musikk som overskrider sjangerkonvensjoner, og har derigjennom samarbeidet med blant andre popgruppen Pet Shop Boys, jazzpianisten Chick Corea, spoken word-poeten Saul Williams, trommeslager Peter Erskine og den svenske saxofonisten og komponisten Mats Gustafsson.

Stockhammer har vært invitert til festivaler som Donaueschinger Musiktage, Ultraschall Berlin, Veneziabiennalen, Wien Modern, Schwetzinger Festspiele og Salzburger Festspiele.

I Norge har han vært regelmessig siden 2002, med blant andre Oslo Filharmoniske Orkester, Kringkastingsorkestret, BIT20 Ensemble og Bodø Sinfonietta. i 2005 dirigerte han premieren på Henrik Hellstenius opera *Ophelia: Death by water singing* ved Ultimafestivalen, og han har i tillegg samarbeidet med de norske komponistene Lasse Thoresen, Jon Øyvind Ness, Rolf Wallin og Christian Wallumrød.

Priser og utmerkelser
---------------------

* Kirill Kondrashin-prisen 1996
* Accedemia Chigiana Merit Prize 1996
* ECHO Klassik, 2004
* Victoire de la Musique og Le Choc / Monde de la Musique, 2007
* Grammy Award, 2009
* Diapason d’or og Grand Prix du Disque / Académie Charles Cros, 2010

Referanser
----------

1. ↑   Gemeinsame Normdatei, GND-ID 135343658, besøkt 16. oktober 2015[Hentet fra Wikidata]
2. ↑  Nettsiden til musikkforlaget Schott. Besøkt 1. juni 2015.
3. ↑  Nettsiden til Karsten Witt Musik Management. Besøkt 1. juni 2015.
4. 1 2  Nettsiden til Stuttgarter Philharmoniker. Besøkt 1. juni 2015
5. ↑  Nettsiden til Donaueschinger Musiktage. Arkivert 28. juni 2015 hos Wayback Machine. Besøkt 1. juni 2015
6. ↑  Nettsiden til Collegium Novum Zürich. Arkivert 13. februar 2015 hos Wayback Machine. Besøkt 1. juni 2015.
7. ↑  Arkivet på nettsiden til Musikkteateret i Bodø.[*død lenke*] Besøkt 1. juni 2015
8. ↑  Nettsiden til Nrk Radio. Arkivert 23. juni 2015 hos Wayback Machine. Besøkt 1. juni 2015
9. ↑  Nettsiden til Mic.no. Besøkt 1. juni 2015

Eksterne lenker
---------------

* (en) Jonathan Stockhammer på Discogs Rediger på Wikidata

* (en) Jonathan Stockhammer på MusicBrainz Rediger på Wikidata
* Website
* Collegium Novum Zürich
* Stuttgarter Philharmoniker
* Schott Musik
* SRF
* shaksfin

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** MusicBrainz **·** Discogs
 |